ai4bharat/Pralekha huggingface dataset:
ইস্পাতমন্ত্রক
এনএমডিসি ড্রোন-ভিত্তিক খনিজ পদার্থ উত্তোলন প্রক্রিয়ার জন্য খড়্গপুর আইআইটি-র সঙ্গে সমঝোতাপত্র স্বাক্ষর করেছে
নয়াদিল্লি, ১৯ মার্চ, ২০২২
দেশের বৃহত্তম লৌহ আকরিক উৎপাদক সংস্থা ন্যাশনাল মিনারেল ডেভেলপমেন্ট কর্পোরেশন লিমিটেড  ড্রোন-ভিত্তিক খনিজ পদার্থ উত্তোলনের জন্য খড়্গপুর আইআইটি-র সঙ্গে একটি সমঝোতাপত্র স্বাক্ষর করেছে। ইস্পাত মন্ত্রকের অধীনস্ত এই কেন্দ্রীয় রাষ্ট্রায়ত্ত সংস্থাটি ছয় দশকেরও বেশি সময় ধরে তামা, রক ফসফেট, চুনাপাথর, ম্যাগনেসাইট, হীরে, টাংস্টেনের মতো বিভিন্ন খনিজ পদার্থ উত্তোলন করে।
সমঝোতাপত্র স্বাক্ষরের সময় এনএমডিসি-র চিফ ম্যানেজিং ডায়রেক্টর শ্রী সুমিত দেব, অর্থ বিভাগের ডায়রেক্টর শ্রী অমিতাভ মুখোপাধ্যায়, প্রযুক্তি বিভাগের ডায়রেক্টর শ্রী সোমনাথ নন্দী এবং উৎপাদন বিভাগের ডায়রেক্টর শ্রী ডি কে মোহান্তি উপস্থিত ছিলেন। আইআইটি খড়্গপুরের পক্ষ থেকে উপস্থিত ছিলেন জিওলজি ও জিওফিজিক্স বিভাগের বিভাগীয় প্রধান অধ্যাপক এস পি শর্মা, মাইনিং ইঞ্জিনিয়ারিং বিভাগের অধ্যাপক সমীর কুমার পাল। এনএমডিসি-র পক্ষে শ্রী সুমিত দেব জানান, ভারতে এই প্রথম কোনও কেন্দ্রীয় রাষ্ট্রায়ত্ত সংস্থা ড্রোনের মাধ্যমে হাইপারস্পেকট্রাল পদ্ধতির মাধ্যমে মাটির নীচে সমীক্ষার কাজ চালাবে। এই সংস্থা এর আগে মধ্যপ্রদেশে বিভিন্ন খনিজ উত্তোলনের কাজ করেছে। স্পেস জিওফিজিক্স পদ্ধতিতে হীরের সন্ধানে ছত্তিশগড়ে সমীক্ষার কাজ করেছে। এতদিন ড্রোনের মাধ্যমে কৃষিকাজ, নগর পরিকল্পনা, বনসৃজন, বিপর্যয় ব্যবস্থাপনা, পরিবহণ সহ বিভিন্ন ক্ষেত্রে কাজ করা হত। এই প্রথম ড্রোনের মাধ্যমে খনিজ সম্পদ উত্তোলনের কাজ করা হবে।
CG/CB/SB
(Visitor Counter : 128
প্রধানমন্ত্রীরদপ্তর
প্রধানমন্ত্রী ডেটা সোনিফিকেশনের মাধ্যমে ইউপিআই এবং ডিজিট্যাল অর্থ প্রদানের সমস্ত তথ্য জানানোর জন্য আইআইপির প্রশংসা করেছেন
নতুনদিল্লি, ১৩ই এপ্রিল, ২০২২
প্রধানমন্ত্রী শ্রী নরেন্দ্র মোদী ডেটা সোনিফিকেশনের মাধ্যমে অর্থের লেনদেনের শব্দের সাহায্যে ডিজিট্যাল পদ্ধতিতে দেওয়া নেওয়া ও ইউপিআই-এর তথ্য জানানোর জন্য ইন্ডিয়া ইন পিক্সেল -র প্রশংসা করেছেন।
ইন্ডিয়া ইন পিক্সেলের এক ট্যুইট বার্তার জবাবে প্রধানমন্ত্রী বলেছেন,
“আমাকে ডিজিট্যাল পদ্ধতিতে অর্থ প্রদান ও ইউপিআই-এর বিষয়ে প্রায়শই বলা হয়, কিন্তু ডেটা সোনিফিকেশনের মাধ্যমে অর্থের লেনদেনের শব্দের সাহায্যে ডিজিট্যাল পদ্ধতিতে দেওয়া নেওয়া ও ইউপিআই-এর পয়েন্টের বিষয়ে যেভাবে আপনার কাজ করেন, তা জেনে আমার দারুণ লেগেছে।
(বিষয়টি আকর্ষণীয়, চিত্তাকর্ষক ও অবশ্যই তথ্য সমৃদ্ধ!”
CG/CB/
স্বরাষ্ট্র মন্ত্রক
কোভিড -১৯ মোকাবিলায় লকডাউনের বিধিনিষেধের কারণে দেশের বিভিন্ন স্থানে আটকা পড়া ব্যক্তিদের যতায়াতের জন্য বিশেষ ট্রেন চালানো হবে
নতুন দিল্লি, ১ মে,২০২০
কেন্দ্রীয় স্বরাষ্ট্র মন্ত্রক দেশের বিভিন্ন জায়গায় আটকে পড়া পরিযায়ী শ্রমিক, তীর্থযাত্রী, পর্যটক, শিক্ষার্থী ও অন্যান্য ব্যক্তিদের বিশেষ ট্রেনের সাহায্যে যাতায়াতের অনুমতি দিয়ে নির্দেশিকা জারি করেছে। এ জন্য কেন্দ্রীয় রেল মন্ত্রক বিশেষ ট্রেন চালাবে।
আটকে পড়া ব্যক্তিদের নির্ধারিত গন্তব্যে যাত্রা নিশ্চিত করতে রেল মন্ত্রক রাজ্য / কেন্দ্রশাসিত অঞ্চলগুলির সাথে সমন্বয় বজায় রাখার জন্য নোডাল অফিসার নিয়োগ করবে। টিকিট বিক্রি ছাড়াও রেলস্টেশন, প্ল্যাটফর্মে এবং ট্রেনের মধ্যে সামাজিক দূরত্ব বজায় রাখা এবং অন্যান্য সুরক্ষা ব্যবস্থা নিশ্চিত করার জন্য মন্ত্রক বিস্তারিত নির্দেশিকা জারি করেছে।
বিস্তারিত নির্দেশিকাটি হল-
https://static.pib.gov.in/WriteReadData/userfiles/MHA%20Order%2001.05.2020%20-%20Special%20Trains%20for%20Stranded%20Persons.jpeg
(CG/SS
কৃষিমন্ত্রক
পূর্ব নির্ধারিত ন্যূনতম সহায়ক মূল্য প্রকল্পে ২০২০-২১ অর্থ বর্ষে ন্যূনতম সহায়ক মূল্য প্রদান করে কৃষকদের কাছ থেকে খরিফ শস্য কেনার প্রক্রিয়া চালাচ্ছে সরকার
নতুন দিল্লি, ২৯ সেপ্টেম্বর, ২০২০
২০২০-২১ অর্থ বর্ষে খরিফ বিপণন মরশুম শুরু হয়েছে। এই মরশুমে পূর্ব নির্ধারিত ন্যূনতম সহায়ক মূল্য প্রকল্পে সরকার ন্যূনতম সহায়ক মূল্য প্রদান করে কৃষকদের কাছ থেকে খরিফ শস্য কেনার প্রক্রিয়া শুরু করেছে। বিভিন্ন রাজ্যের কাছ থেকে পাওয়া প্রস্তাবগুলির অনুমোদন দেওয়া হয়েছে। এর ভিত্তিতে তামিলনাড়ু, কর্ণাটক, মহারাষ্ট্র, তেলেঙ্গানা এবং হরিয়ানা রাজ্যে ২০২০-২১ খরিফ বিপণন মরশুমে ১৪.০৯ লক্ষ মেট্রিক টন ডাল ও তৈলবীজ কেনার অনুমোদন দেওয়া হয়েছে। অন্যান্য রাজ্য ও কেন্দ্রশাসিত অঞ্চল থেকে খরিফ শস্য হিসেবে ডাল ও তৈলবীজ কেনার প্রস্তাব এলে সরকার তাতেও অনুমোদন দেবে। মূল্য সহায়ক প্রকল্পের মতো শস্যের নির্ধারিত মান অনুযায়ী ফসল কেনা হবে। এমনকি ন্যূনতম সহায়ক মূল্যের নীচে বাজার দর চলে গেলেও কৃষকদের ওই একই দাম দাওয়া হবে।
২৮শে সেপ্টেম্বর পর্যন্ত সরকার নির্ধারিত সংস্থার মাধ্যমে তামিলনাড়ুতে ৩৩ লক্ষ টাকা মূল্যের ন্যূনতম সহায়ক মূল্য প্রদান করে ৪৬.৩৫ মেট্রিকটন মুগডাল কেনা হয়েছে। এতে ৪৮ জন কৃষক উপকৃত হয়েছেন। একইভাবে কর্ণাটক ও তামিলনাড়ুর ৩,৯৬১ জন কৃষকের কাছ থেকে ৫২.৪০ কোটি টাকার ন্যূনতম সহায়ক মূল্য প্রদান করে ৫,০৮৯ মেট্রিকটন নারকেলের শুকনো শাঁস কেনা হয়েছে। অন্ধ্রপ্রদেশ, কর্ণাটক, তামিলনাড়ু এবং কেরালায় ১.২৩ লক্ষ মেট্রিক টন নারকেলের শুকনো শাঁস কেনার অনুমোদন দেওয়া হয়েছে।
চলতি খরিফ বিপণন মরশুমে হরিয়ানা ও পাঞ্জাবে ২৬শে সেপ্টেম্বর থেকে ধান কেনার প্রক্রিয়া শুরু হয়েছে। ২৮শে সেপ্টেম্বর পর্যন্ত হরিয়ানায় ৩,১৬৪ মেট্রিক টন এবং পাঞ্জাবে ১৩,২৫৬ মেট্রিক টন অর্থাৎ মোট ১৬,৪২০ মেট্রিক টন ধান কেনা হয়েছে। পাঞ্জাব ও হরিয়ানার ১,৪৪৩ জন কৃষকের কাছ থেকে কুইন্টাল পিছু ১,৮৮৮ টাকা ন্যূনতম সহায়ক মূল্য প্রদান করে ৩১ কোটি টাকা মূল্যে এই ধান কেনা হয়েছে। অন্যান্য রাজ্যগুলিতে ২৮শে সেপ্টেম্বর থেকে ধান কেনার প্রক্রিয়া শুরু হয়েছে।
আগামী পয়লা অক্টোবর থেকে তুলো সংগ্রহ প্রক্রিয়া শুরু হবে। কটন কর্পোরেশন অফ্ ইন্ডিয়া  পয়লা অক্টোবর থেকে নির্ধারিত মানের তুলে সংগ্রহ প্রক্রিয়া শুরু করবে।
CG/SS/SKD
(Visitor Counter : 112
তথ্যওসম্প্রচারমন্ত্রক
ক্রীড়া ব্যক্তিত্বদের নিয়ে ৫২তম আইএফএফআই-এর বিশেষ উদ্যোগ
পানাজি, ১৯ নভেম্বর, ২০২১
গোয়ায় অনুষ্ঠিত ৫২তম ভারতের আন্তর্জাতিক চলচ্চিত্র উৎসবের ক্রীড়া ব্যক্তিত্বদের নিয়ে চারটি অনুপ্রেরণাদায়ক চলচ্চিত্র প্রদর্শিত হবে। বিশ্বজুড়ে বিভিন্ন ক্রীড়া প্রতিযোগিতার বিষয়ে মানুষ অত্যন্ত উৎসাহী। স্বভাবতই ক্রীড়া ব্যক্তিত্বদের নিয়ে চলচ্চিত্রের প্রতি সিনেমাপ্রেমীদের আলাদা উৎসাহ থাকে। এবছর অলিম্পিক্স এবং প্যারালিম্পিক্সে ভারত বেশকিছু পদক জয় করেছে, এত সংখ্যক পদক এর আগে ভারত পায়নি। এই আবহে এবারের আইএফএফআই-তে চলচ্চিত্রপ্রেমীরা খেলাধুলা নিয়ে চারটি ছবি দেখবেন। এগুলি হল- লিভেন ফান বায়লেনের ডাচ ভাষার ছবি রোকি, জ্যেরো ইউনের কোরিয় ছবি ফাইটার, মাকিয়াজ বারসেজিউস্কির জার্মান ও পোলিশ ভাষার ছবি দ্য চ্যাম্পিয়ান অফ আউশভিৎজ এবং এলি গ্রাপে পরিচালিত ফরাসি, রুশ ও ইউক্রেনিয় ভাষার ছবি ওলগা। ২০১৮ সাল থেকে খেলাধুলার ওপর চলচ্চিত্র নিয়ে আইএফএফআই-তে বিশেষ আয়োজন করা হয়।
রোকি
লিভেন ফান বায়লেন পরিচালিত ডাচ ছবি রোকি-তে একজন উচ্চাকাঙ্খী মোটরসাইকেল চালকের গল্প বলা হয়েছে। আস্থায় ভরপুর তরুণ নিকি-র অ্যাডভেঞ্চার স্পোর্টস-এ বিশেষ উৎসাহ ছিল। বাইক রেসিং-এ সে মেতে থাকতো। কিন্তু এক দুর্ঘটনায় তার সেই স্বপ্ন চুরমার হয়ে যায়। নিকি কিভাবে তার ভাইপোকে প্রশিক্ষিত করার মধ্য দিয়ে নিজের স্বপ্ন পূরণ করেন ছবিতে সেটি দেখানো হয়েছে। ব্রুসেলসে আন্তর্জাতিক চলচ্চিত্র উৎসবে ওয়ার্ল্ড প্রিমিয়ারে জাতীয় প্রতিযোগিতায় রোকি স্থান পেয়েছিল।
ফাইটার
জ্যেরো ইউন পরিচালিত কোরিয় ছবি ফাইটারে উত্তর কোরিয়ার উদ্বাস্তু মেয়ে জিনার গল্প বলা হয়েছে। উন্নত জীবনের স্বপ্নে জিনা সিওলে চলে এসেছিল। দক্ষিণ কোরিয়ায় তারা বাবাকে আনার জন্য প্রচুর অর্থের প্রয়োজন। তাই সে কঠোর পরিশ্রম শুরু করে। কিন্তু দুই কোরিয়ার মধ্যে উত্তেজনা এবং বৈষম্যের শিকার হওয়ায় জিনা বেশি পয়সা সঞ্চয় করতে পারেনা। একদিন বক্সিং জিম পরিষ্কার করতে গিয়ে সে বক্সিং জগৎ সম্পর্কে জানতে পারে। আস্থায় ভরপুর মহিলা বক্সারদের দেখে জিনা অনুপ্রাণিত হয়। আর এর পরে যা ঘটেছে সেটি চলচ্চিত্র উৎসবের প্রতিনিধিদের কাছে যথেষ্ট উৎসাহ ব্যাঞ্জক হবে।
দ্য চ্যাম্পিয়ান অফ আউশভিৎজ
দ্বিতীয় বিশ্বযুদ্ধের পটভূমিকায় বেঁচে থাকার এক অভূতপূর্ব বাস্তব কাহিনী দ্য চ্যাম্পিয়ান অফ আউশভিৎজ। পোলিশ নির্দেশক মাকিয়াজ বারসেজিউস্কি আউশভিৎজ- বেরকান্যাউ কনসেনট্রেশন ক্যাম্পে থাকা বক্সার টাডেউৎজ ‘টেডি’ পায়েট্রজিকোওস্কি-র গল্প হাজির করেছেন, যা সবাই ভুলে গেছেন। তার তিন বছরের কনসেনট্রেশন ক্যাম্পে থাকার সময় নাৎসি নির্যাতনের বিরুদ্ধে জয়ের আশা এই ছবির মাধ্যমে ফুটে উঠেছে। আউশভিৎজ-এ থাকা প্রাক্তন বন্দীদের তথ্যের ওপর ভিত্তি করে এই চলচ্চিত্র নির্মিত হয়েছে। পায়েট্রজিকোওস্কি-র জীবনের কথা শুনে চলচ্চিত্রপ্রেমীরা নিঃসন্দেহে উৎসাহিত হবেন।
ওলগা
তরুণ জিমন্যাস্ট ওলগা-র গল্প দর্শকদের কাছে তুলে ধরেছেন চলচ্চিত্র পরিচালক এলি গ্রাপে। তিনটি ভাষায় নির্মিত এই চলচ্চিত্রে ইউক্রেনের জিমন্যাস্ট ওলগার সুইৎজারল্যান্ডের নির্বাসিত জীবনের কথা তুলে ধরা হয়েছে। নতুন দেশ সুইৎজারল্যান্ডের জাতীয় ক্রীড়া কেন্দ্রে স্থান পাওয়ার জন্য ওলগার জীবন সংগ্রাম এই ছবিতে ফুটিয়ে তোলা হয়েছে। নতুন দেশে, নতুন পরিবেশে ইউরোপীয় চ্যাম্পিয়নশীপে অংশ নেওয়ার জন্য ওলগার সংগ্রামের কথা দর্শকদের মনে নাড়া দেবে।
৫২তম ভারতের আর্ন্তজাতিক চলচ্চিত্র উৎসবে খেলাধুলা সিনেমাকে কতটা প্রভাবিত করে তা এই ছবিগুলির মাধ্যমে প্রতিফলিত হবে।
CG/CB/NS
(Visitor Counter : 110
মানবসম্পদবিকাশমন্ত্রক
নাইট্রোজেন জেনারেটরকে অক্সিজেন জেনারেটরে রূপান্তরিত করে অক্সিজেনের অভাব দূর করার অভিনব পদ্ধতি আইআইটি বম্বে-এর
নয়াদিল্লী, ২৯ এপ্রিল, ২০২১
দেশে কোভিড-১৯ রোগীদের চিকিৎসার জন্য ব্যবহৃত তরল অক্সিজেনের ঘাটতি দূর করতে ইন্ডিয়ান ইন্সটিটিউট অফ টেকনোলজি বম্বে এক অভিনব এবং সম্পূর্ণ দেশীয় প্রযুক্তিতে উদ্ভাবিত পদ্ধতি আবিষ্কার করেছে। এই পদ্ধতি ইতিমধ্যেই পরীক্ষা করে দেখা হয়েছে। সফল এই পরীক্ষার ইতিবাচক পরিণাম মিলেছে। আইআইটি বম্বের এই প্রযুক্তি নাইট্রোজেন উৎপাদন ইউনিটকে প্রেসার সুইং অ্যাবজর্বশন বা পরিশোষণ পদ্ধতির মাধ্যমে অক্সিজেন ইউনিটে রূপান্তরিত করে। এই পদ্ধতির মাধ্যমে ৯৩-৯৬ শতাংশ পর্যন্ত খাঁটি অক্সিজেন উৎপাদন করা সম্ভব। গ্যাসীভূত এই অক্সিজেন কোভিড রোগীদের চিকিৎসার কাজে হাসপাতালগুলিতে ব্যবহার করা সম্ভব।
অভিনব এই পদ্ধতি সম্পর্কে আইআইটি বম্বের গবেষণা ও উন্নয়ন বিভাগের প্রধান অধ্যাপক মিলিন্দ আত্রে জানিয়েছেন বর্তমানে যে নাইট্রোজেন উৎপাদন ইউনিট রয়েছে সেখানে মলিকিউলার সিয়েভ বা ক্ষুদ্রাতিক্ষুদ্র কণার বিয়োজন ঘটিয়ে কার্বন থেকে জিওলাইটের মাধ্যমে তরল অক্সিজেন উৎপাদন করা সম্ভব হয়েছে। এ ধরণের নাইট্রোজেন উৎপাদন ইউনিটগুলি বায়ুমন্ডল থেকে কাঁচামাল হিসেবে বায়ু সংগ্রহ করে। এরপর সেই বায়ু অক্সিজেন জেনারেটরের মাধ্যমে বিশুদ্ধ বাস্পীভূত বায়ুতে পরিণত করা হয়। আইআইটি বম্বে এবং মুম্বাইয়ের টাটা কনসালটিং ইঞ্জিনিয়ার অ্যান্ড স্প্যানটেক্ ইঞ্জিনিয়ার যৌথভাবে এই পদ্ধতি সফল পরীক্ষা চালিয়েছে। নাইট্রোজেন জেনারেটরকে অক্সিজেন জেনারেটরে রূপান্তরিত করার এই পদ্ধতি উদ্ভাবনের জন্য আইআইটি বম্বের অধিকর্তা অধ্যাপক সুভাশীষ চৌধুরী সংশ্লিষ্ট সকলকে অভিনন্দন জানিয়েছেন।
SC/BD/NS
(Visitor Counter : 212
স্বরাষ্ট্র মন্ত্রক
কেন্দ্রীয় স্বরাষ্ট্র মন্ত্রী জাতীয় পুলিশ স্মারকে শ্রদ্ধার্ঘ্য নিবেদন করলেন
কেন্দ্রীয় স্বরাষ্ট্র মন্ত্রী শ্রী অমিত শাহ জাতীয় পুলিশ স্মারকে ২ জুন শহীদদের উদ্দেশে শ্রদ্ধা নিবেদন করলেন। মন্ত্রকের দায়িত্বভার গ্রহণের একদিন পরে এই সৌধে শ্রদ্ধার্ঘ্য নিবেদন বিশেষ তাৎপর্যপূর্ণ। কেন্দ্রীয় স্বরাষ্ট্র সচিব শ্রী রাজীব গৌবা, ইন্টেলিজেন্স ব্যুরো-র নির্দেশক শ্রী রাজীব জৈন, কেন্দ্রীয় সশস্ত্র পুলিশবাহিনীর মহানির্দেশক সহ উচ্চপদস্থ আধিকারিকরাও সেখানে উপস্থিত ছিলেন। স্বাধীনতার পর থেকে যেসব পুলিশকর্মীরা কর্তব্য পালনের সময় শহীদ হয়েছেন, তাঁদের প্রতি শ্রদ্ধা নিবেদন করে ৩০ ফুট দীর্ঘ এই স্মারকটি নির্মিত হয়েছিল। এর আগে শ্রী অমিত শাহকে নিরাপত্তার বাহিনীর সদস্যরা অভিবাদন জানান। শ্রী শাহ জাতীয় পুলিশ মিউজিয়ামটিও ঘুরে দেখেন। আধিকারিকরা ঐ মিউজিয়ামে দেশ জুড়ে পুলিশবাহিনীর ইতিহাস এবং সাফল্যের বিভিন্ন নিদর্শন মন্ত্রীর কাছে ব্যাখ্যা করেন।
মিউজিয়াম পরিদর্শনের পর দর্শকদের জন্য মতামতের খাতায় মন্ত্রী লেখেন – “পুলিশ এবং নিরাপত্তা বাহিনীর ৩৪ হাজারেরও বেশি শহীদের প্রতি শ্রদ্ধা নিবেদন করছি। তাঁদের আত্মবলিদানের জন্য আমাদের দেশ আজ নিরাপদ। আমি সেই সমস্ত শহীদ এবং তাঁদের পরিবারের উদ্দেশে আমার শ্রদ্ধা নিবেদন করছি। এই পরিদর্শনের ফলে জাতির প্রতি কাজ করার উৎসাহ আমার আরও বেড়ে গেল।”
(Visitor Counter : 61
জলশক্তি মন্ত্রক
স্বাস্থ্যবিধি সম্পর্কিত বিষয়ে সীমাবদ্ধতা প্রকাশ ন্যাশনাল সার্ভিস স্কিমের ৭৬তম সমীক্ষায়
নয়াদিল্লি, ২৫ নভেম্বর, ২০১৯
পানীয় জল, শৌচালয়, স্বাস্থ্য বিষয়ক ও গৃহ নির্মাণের ক্ষেত্রে ২০১৮-র জুলাই থেকে ডিসেম্বরের মধ্যে ন্যাশনাল সার্ভিস স্কিম  ৭৬তম সমীক্ষার কাজ চালিয়েছে। সম্প্রতি সে বিষয়ে একটি তথ্য প্রকাশ করা হয়েছে। এই তথ্যে বেশ কিছু সীমাবদ্ধতা ধরা পড়েছে। কেন্দ্রীয় পরিসংখ্যান ও পরিকল্পনা রূপায়ণ মন্ত্রক এবং জলশক্তি মন্ত্রকের পানীয় জল ও স্বাস্থ্যবিধি বিষয়ক দপ্তর এক যৌথ বিবৃতিতে একথা জানিয়েছে। তারা বলেছে, এই তথ্য তৈরি করার সময় যখন কোন সুবিধাভোগী সরকারি গৃহ নির্মাণের সুযোগ-সুবিধা পেয়েছে কিনা তা জিজ্ঞাসা করা হলে তারা তা স্বীকার করলেও এলপিজি সিলিন্ডার এবং শৌচালয় নির্মাণের কথা তাঁরা স্বীকার করেনি। এই বিষয়টি এনএসএস তার স্বাস্থ্যবিধি সম্পর্কিত তথ্যে ফলাও করে দেখিয়েছে। কোন কোন ক্ষেত্রে সরকারি গৃহ নির্মাণেও এই তথ্য অতিরঞ্জিত করে দেখানো হয়েছে। তবে, কেন্দ্রীয় সরকার একাধিক সরকারি প্রকল্পে প্রচুর অর্থ বরাদ্দ করেছে। প্রশাসনের তথ্য অনুযায়ী, গত পাঁচ বছরে ৬ লক্ষ গ্রাম এবং ৬৯৯টি জেলা উন্মুক্ত স্থানে শৌচকর্ম মুক্ত হিসেবে নিজেদের ঘোষণা করেছে। ২০২০ সালে কেন্দ্রীয় পরিসংখ্যান ও পরিকল্পনা রূপায়ণ মন্ত্রক সরকারি গৃহ নির্মাণের বিষয়ে তথ্য প্রকাশ করবে।
কেন্দ্রীয় পরিসংখ্যান ও পরিকল্পনা রূপায়ণ এবং পানীয় জল এবং স্বাস্থ্যবিধি সংক্রান্ত দপ্তর জানিয়েছে ভারতের স্বাস্থ্যবিধি সম্পর্কিত চিত্র সম্পর্কে এই তথ্য ব্যবহার করে কোনরকম চূড়ান্ত পৌঁছনো সঠিক হবে না।
CG/SS/DM
(Visitor Counter : 81
স্বাস্থ্যওপরিবারকল্যাণমন্ত্রক
কেন্দ্রের বিনামূল্যে টেলিমেডিসিন পরিষেবা ই-সঞ্জীবনীর মাধ্যমে ৭০ লক্ষ পরামর্শ দান
নতুন দিল্লি, ৩ জুলাই, ২০২১
কেন্দ্রীয় স্বাস্থ্য মন্ত্রকের জাতীয় টেলিমেডিসিন পরিষেবা – ই-সঞ্জীবনী ৭০ লক্ষ পরামর্শ দানের মধ্য দিয়ে আর একটি মাইল ফলক অতিক্রম করলো। এই উদ্ভাবনমূলক ডিজিটাল মাধ্যমে রোগীরা বিশেষজ্ঞ চিকিৎসকদের কাছ থেকে নিয়মিত স্বাস্থ্য সংক্রান্ত বিভিন্ন বিষয় পরামর্শ নেন। গত বছর মার্চ মাসে ই-সঞ্জীবনী শুরু হওয়ার পর এবছর জুন মাসে ১২ লক্ষ ৫০ হাজার রোগী এই পরিষেবার সুবিধে নিয়েছেন, যা যে কোনো মাসের হিসেবে সর্বোচ্চ। বর্তমানে জাতীয় টেলিমেডিসিন পরিষেবা দেশের ৩১ টি রাজ্য ও কেন্দ্রশাসিত অঞ্চলে পাওয়া যায়।
ই-সঞ্জীবনী, আয়ুষ্মান ভারত স্বাস্থ্য কেন্দ্র পরিষেবাটি দেশের ২১ হাজার স্বাস্থ্য কেন্দ্র থেকে পাওয়া যায়। চিকিৎসকের সঙ্গে চিকিৎসকেরও এই প্ল্যাটফর্মে আলোচনা হয়। দেশের ৩০টি রাজ্যে জেলা হাসপাতালগুলিতে ১৯০০ হাবের মাধ্যমে চিকিৎসকরা রোগীদের পরিষেবা দিয়ে থাকেন। বিশেষজ্ঞ চিকিৎসকের সঙ্গে পরামর্শ নিয়ে চিকিৎসকরা টেলিমেডিসিন ব্যবস্থাপনায় ৩২ লক্ষ রোগীর চিকিৎসা করেছেন। প্রতিরক্ষা দপ্তরও ই-সঞ্জীবনী ওপিডি ব্যবস্থায় জাতীয় বর্হিবিভাগের ব্যবস্থা করেছে। যেখানে দেশের ১০০ জনের বেশি বিশেষজ্ঞ চিকিৎসক রোগীদের পরিষেবা দিয়ে থাকেন।
গত বছর দেশজুড়ে লকডাউন শুরু হবার পর এপ্রিল মাসে কেন্দ্রীয় স্বাস্থ্য ও পরিবার কল্যাণ মন্ত্রক, ই-সঞ্জীবনী ওপিডি শুরু করেছিল। মহামারীর কারণে রোগীরা এই ব্যবস্থায় চিকিৎসকদের কাছে পরামর্শ নিয়েছেন। দেশজুড়ে ৪২০টি অনলাইন ওপিডি রোগী এবং বিশেষজ্ঞ চিকিৎসকদের মধ্যে সেতুবন্ধের কাজ করছে। এর মধ্যে হিমাচল প্রদেশ, পাঞ্জাব, তেলেঙ্গানা, পশ্চিমবঙ্গ ও উত্তরাখন্ডে এইমসের মতো প্রথম সারির হাসপাতালের চিকিৎসকরা এবং লক্ষ্মৌয়ের কিম জর্জ মেডিকেল ইউনির্ভাসিটির বিশেষজ্ঞ চিকিৎসকরা রোগীদের নানা ধরণের পরামর্শ দিয়ে থাকেন। গত ২ সপ্তাহে ৫০ হাজার রোগী ই-সঞ্জীবনী পরিষেবা ব্যবহার করেছেন। প্রতিদিন ২০০০ জন চিকিৎসক রোগীদের নানা পরামর্শ দিয়েছেন।
অত্যাধুনিক এই জাতীয় টেলিমেডিসিন পরিষেবার মানোন্নয়ন ঘটানোর কাজটি কেন্দ্রীয় বৈদ্যুতিন ও তথ্য প্রযুক্তি মন্ত্রক, স্বাস্থ্য ও পরিবার কল্যাণ মন্ত্রক এবং মোহালির সিড্যাক করছে । দেশের বিভিন্ন প্রান্তের কমন সার্ভিস সেন্টারগুলির মাধ্যমে ই-সঞ্জীবনীর সঙ্গে যোগাযোগ গড়ে তুলেছে। প্রধানমন্ত্রী পয়লা জুলাই ডিজিটাল ইন্ডিয়া উদ্যোগের ষষ্ঠ বার্ষিকীতে ই-সঞ্জীবনীর কথা বলেছেন। তিনি ডিজিটাল ইন্ডিয়ার সুবিধাভোগীদের সঙ্গে কথা বলার সময় বিহারের পূর্ব চম্পারণ জেলার এক নাগরিকের সঙ্গে কথা বলেন, যিনি ই-সঞ্জীবনীর মাধ্যমে লক্ষ্মৌয়ের কিম জর্জ মেডিকেল কলেজে তার ঠাকুমার চিকিৎসা করিয়েছেন।
জনসাধারণ ই-সঞ্জীবনীর সুবিধে পাওয়ায় এটি ক্রমশ জনপ্রিয় হয়ে উঠছে। এই পরিষেবার সাহায্যে গ্রামাঞ্চলে মানুষ স্বাস্থ্য পরিষেবার সুযোগ পাচ্ছেন। খুব কম সময়ের মধ্যে কেন্দ্রের জাতীয় টেলিমেডিসিন পরিষেবা শহরাঞ্চল এবং গ্রামাঞ্চলের মানুষের জন্য উন্নত চিকিৎসার ব্যবস্থা করেছে। ই-সঞ্জীবনীর সুবিধে যে ১০ টি রাজ্য সব থেকে বেশি নিয়েছে, সেগুলি হল – অন্ধ্রপ্রদেশ, তামিলনাডু়, কর্ণাটক, উত্তরপ্রদেশ, গুজরাট, মধ্যপ্রদেশ, মহারাষ্ট্র, বিহার, কেরালা এবং উত্তরাখন্ড।
CG/CB/SFS
(Visitor Counter : 313
প্রধানমন্ত্রীরদপ্তর
সংসদে মধ্যাহ্নভোজে মিলেট অর্থাৎ জোয়ার, বাজরা এবং রাগি দিয়ে তৈরি খাদ্য সামগ্রীর স্বাদ গ্রহণ করেছেন প্রধানমন্ত্রী সহ অন্যান্য নেতৃবৃন্দ
নয়াদিল্লি, ২০ ডিসেম্বর, ২০২২
প্রধানমন্ত্রী শ্রী নরেন্দ্র মোদী সহ অন্যান্য নেতৃবৃন্দ সংসদে মধ্যাহ্নভোজে মিলেট অর্থাৎ জোয়ার, বাজরা এবং রাগি দিয়ে তৈরি খাদ্য সামগ্রীর স্বাদ গ্রহণ করেছেন। ২০২৩ সালকে আন্তর্জাতিক মিলেট বর্ষ হিসেবে ঘোষণা করা হয়েছে। তারই প্রস্তুতি হিসেবে এই উদ্যোগ।
এক ট্যুইট বার্তায় প্রধানমন্ত্রী বলেছেন;
“২০২৩ সালকে আন্তর্জাতিক মিলেট বর্ষ হিসেবে উদযাপনের প্রস্তুতি হিসেবে আজ সংসদে দুর্দান্ত এক মধ্যাহ্নভোজে যোগ দিয়েছিলাম, যেখানে মিলেট অর্থাৎ জোয়ার, বাজরা এবং রাগি দিয়ে তৈরি খাদ্য সামগ্রী পরিবেশিত হয়েছে। এই উদ্যোগে সব রাজনৈতিক দলের সদস্যদের অংশগ্রহণ দেখে ভালো লেগেছে।”
PG/CB/NS
(
গ্রামোন্নয়নমন্ত্রক
মহিলা স্বনির্ভর গোষ্ঠীর সদস্যদের জন্য দিনদয়াল অন্তদয় যোজনা-জাতীয় গ্রামীণ জীবিকা মিশন ওভারড্রাফট- এর সুবিধা চালু করেছে
নতুন দিল্লি, ২৬ ডিসেম্বর, ২০২১
দিনদয়াল অন্তদয় যোজনা- জাতীয় গ্রামীণ জীবিকা মিশন, ভারতের স্বাধীনতার ৭৫ বছর উপলক্ষে আজাদী কা অমৃত মহোৎসবের অঙ্গ হিসেবে ভার্চুয়াল মোডে গত ১৮ ডিসেম্বর একটি বিশেষ কর্মসূচির আয়োজন করেছিল। যার বিষয় ছিল 'গ্রামীণ ক্ষেত্রে আর্থিক অন্তর্ভুক্তির ওপর আলোচনা'। এই কর্মসূচিতে বিভিন্ন ব্যাঙ্কের কার্যনির্বাহী অধিকর্তা থেকে শুরু করে চিফ জেনারেল ম্যানেজার, জেনারেল ম্যানেজার সহ পদস্থ আধিকারিকরা উপস্থিত ছিলেন। এছাড়াও উপস্থিত ছিলেন বিভিন্ন রাজ্যের গ্রামীণ জীবিকা মিশন-এর সঙ্গে যুক্ত ম্যানেজিং ডিরেক্টর থেকে শুরু করে উচ্চ পর্যায়ের আধিকারিকরা।
এই অনুষ্ঠানে গ্রামোন্নয়ন মন্ত্রকের অধীন গ্রামীণ জীবিকা'র যুগ্ম-সচিব শ্রী চিরঞ্জিত সিনহা উপস্থিত সকলকে স্বাগত জানান। গ্রামোন্নয়ন বিভাগের সচিব শ্রী নগেন্দ্রনাথ সিনহা অনুষ্ঠানের সূচনা করেন।
এই কর্মসূচির একটি অংশ হিসাবে বিভাগীয় সচিব শ্রী নগেন্দ্রনাথ সিনহা স্বনির্ভর গোষ্ঠী ভুক্ত মহিলা সদস্যদের জন্য জাতীয় গ্রামীণ জীবিকা মিশন- এর মাধ্যমে ৫ হাজার টাকা ওভারড্রাফট- এর সুবিধার কথা ঘোষণা করেন। এই মিশনের মাধ্যমে যে সব সদস্যের ব্যাঙ্কে প্রধানমন্ত্রী জনধন যোজনার অধীনে অ্যাকাউন্ট রয়েছে তাঁরাই এ সুবিধা পাবেন। যা ২০১৯-২০ আর্থিক বছরের বাজেট বক্তৃতায় অর্থমন্ত্রী ঘোষণা করেছিলেন।
এদিন তিনটি রাজ্য, অর্থাৎ রাজস্থান, ঝারখন্ড এবং উত্তর প্রদেশ থেকে আগত মোট ৬ জন  সদস্যকে ৫ হাজার টাকা করে চেক প্রদান করা হয়। অনুমান করা হচ্ছে যে, দিনদয়াল অন্তদয় যোজনা- জাতীয় গ্রামীণ জীবিকা মিশন এর অধীনে প্রায় ৫ কটি মহিলা, যারা স্বনির্ভর গোষ্ঠীর সদস্য, তাঁরা এই সুবিধা পেয়ে উপকৃত হবেন।
এদিনের কর্মসূচিতে 'পুনরুজ্জীবিত গ্রামীণ অর্থনীতি'-র বিষয়ে একটি উপস্থাপনা করা হয়। কর্মসূচিতে অংশগ্রহণকারী বিশিষ্ট বক্তাদের মধ্যে ছিলেন স্টেট ব্যাঙ্ক অফ ইন্ডিয়ার চিফ জেনারেল ম্যানেজার শ্রীমতি বসুধা ভট্ট কুমার। তিনি গ্রামীণ অর্থনীতি পুনরুজ্জীবনের ক্ষেত্রে মহিলা উদ্যোগীদের ভূমিকা বিষয়ে আলোকপাত করেন।
বিভিন্ন ব্যাংক এবং রাজ্যের গ্রামীণ জীবিকা মিশন থেকে ২০০ জন অংশগ্রহণকারী ৭৫ টি জায়গা থেকে এই কর্মসূচিতে ভার্চুয়াল মোডে যোগ দিয়েছিলেন।
স্বনির্ভর গোষ্ঠী গুলির সঙ্গে ব্যাঙ্কের যোগাযোগ যথাযথ হওয়ার ক্ষেত্রে সেরা ব্যাঙ্কগুলিকে পুরস্কৃত করা হয়। এর মধ্যে রয়েছে-
১) ইউনিয়ন ব্যাঙ্ক অফ ইন্ডিয়া।
২) পাঞ্জাব ন্যাশনাল ব্যাংক।
৩) ইন্ডিয়ান ব্যাঙ্ক।
৪) স্টেট ব্যাঙ্ক অফ ইন্ডিয়া।
CG/ SB
(Visitor Counter : 302
মৎস্য ও পশু পালন এবং দুগ্ধশিল্প মন্ত্রক
গবাদি পশুপালন ও ডেয়ারি দপ্তর আগামীকাল “জাতীয় দুগ্ধ দিবস” উদযাপন করবে
নয়াদিল্লি, ২৫ নভেম্বর, ২০২১
কেন্দ্রীয় গবাদি পশুপালন ও ডেয়ারি দপ্তর আগামীকাল  বেলা ১০টা থেকে দুপুর ২টো পর্যন্ত গুজরাটের আনন্দ-এ জাতীয় ডেয়ারি উন্নয়ন পর্ষদের ক্যাম্পাসে টি কে পাটিল অডিটোরিয়ামে ভারতের মিল্কম্যান হিসেবে পরিচিত ডঃ ভার্গিস কুরিয়েন-এর জন্ম শতবার্ষিকী উপলক্ষে ‘জাতীয় দুগ্ধ দিবস’ উদযাপন করবে। যৌথভাবে এই অনুষ্ঠানের আয়োজন করেছে জাতীয় ডেয়ারি উন্নয়ন পর্ষদ এবং ডঃ কুরিয়েন-এর গঠিত একাধিক প্রতিষ্ঠান।
গবাদি পশুপালন ও ডেয়ারি দপ্তরের পক্ষ থেকে ‘আজাদি কা অমৃত মহোৎসব’-এর সপ্তাহব্যাপী জাতীয় দুগ্ধ দিবস উদযাপনের মধ্য দিয়ে ‘আইকনকি উইক’ অনুষ্ঠানে সমাপ্তি ঘটবে।
এই অনুষ্ঠানে কেন্দ্রীয় গবাদি পশুপালন ও ডেয়ারি মন্ত্রী শ্রী পুরুষোত্তম রুপালা, পশুপালক, বিশেষ করে যাঁরা সম্পূর্ণ দেশীয় পদ্ধতিতে গরু / মোষের প্রজনন করে থাকেন তাঁদের, কৃত্রিম প্রজননের সঙ্গে যুক্ত সেরা টেকনিশিয়ান, সেরা ডেয়ারি সমবায় সমিতি, দুগ্ধ উৎপাদক সংস্থা, ডেয়ারিজাত পণ্য উৎপাদক সংগঠনগুলিকে ‘জাতীয় গোপাল রত্ন’ পুরস্কার প্রদান করবেন।
‘জাতীয় গোপাল রত্ন’ পুরস্কারপ্রাপকদের সম্বর্ধনা জানিয়ে শ্রী রুপালা গুজরাটের ধামরোদ এবং কর্ণাটকের হেসারগাট্টায় আইবিএফ ল্যাব উদ্বোধন করবেন। এই উপলক্ষে কেন্দ্রীয় প্রতিমন্ত্রী ডঃ এল মুরুগন এবং শ্রী সঞ্জীব কুমার বলিয়ান উপস্থিত থাকবেন।
CG/BD/DM/
(Visitor Counter : 189
প্রধানমন্ত্রীরদপ্তর
জার্মানীর মিউনিখে ভারতীয় সম্প্রদায়ের সঙ্গে প্রধানমন্ত্রীর মতবিনিময়
নতুনদিল্লি, ২৬শে জুন, ২০২২
প্রধানমন্ত্রী শ্রী নরেন্দ্র মোদী মিউনিখের আউডি ডোমে জার্মানীতে বসবাসরত ভারতীয়দের উদ্দেশে বক্তব্য রেখেছেন এবং তাঁদের সঙ্গে মতবিনিময় করেছেন। হাজার হাজার ভারতীয় এই অনুষ্ঠানে অংশ নেন।
অনুষ্ঠানে প্রধানমন্ত্রী ভারতের বিকাশযাত্রা এবং দেশের উন্নয়নের লক্ষমাত্রা অর্জনে যে সব উদ্যোগ সরকার নিয়েছে, সে বিষয়ে বিস্তারিতভাবে জানিয়েছেন। ভারতের সাফল্য গাথায় অনাবাসীদের অবদানের প্রশংসা করে শ্রী মোদী তাঁদের দেশের সাফল্যের ব্র্যান্ড অ্যাম্বাসাডর বলে অভিহিত করেছেন।
(PG/CB/
স্বাস্থ্যওপরিবারকল্যাণমন্ত্রক
ভারতে দৈনিক নতুন সংক্রমণ ১.১৪ লক্ষ, গত ২ মাসের মধ্যে সর্ব নিম্ন
পর পর ১০ দিন নতুন করে দৈনিক সংক্রমণ ২ লক্ষের কম
ভারতে আজ সক্রিয় চিকিৎসাধীনের সংখ্যা ১৫ লক্ষের কম – ১৪,৭৭,৭৯৯ জন
পর পর ২৪ দিন নতুন করে সংক্রমিতের চাইতে সুস্থ হয়ে ওঠার সংখ্যা বেশি
জাতীয় কোভিড মুক্তির হার উর্ধমুখী – ৯৩.৬৭ শতাংশ
পর পর ১৩ দিন দৈনিক সংক্রমিতের হার ১০ শতাংশের কম; আজ এই হার কমে দাঁড়িয়েছে ৫.৬২ শতাংশ
ভারতে ২৩ কোটি টিকার ডোজ দেওয়া হয়েছে
নতুন দিল্লি, ৬ই জুন, ২০২১
ভারতে গত ২৪ ঘন্টায় ২ মাসে সব থেকে কম নতুন করে সংক্রমিত হয়েছেন। এই সংখ্যা ১,১৪,৪৬০। পর পর ১০ দিন নতুন করে সংক্রমিতের সংখ্যা ২ লক্ষের কম। কেন্দ্র এবং রাজ্য ও কেন্দ্রশাসিত অঞ্চলগুলির যৌথ উদ্যোগের ফলে এই সুফল পাওয়া যাচ্ছে। ভারতে চিকিৎসাধীন সংক্রমিতের সংখ্যা ১৫ লক্ষের নিচে নেমেছে। আজকের হিসেবে ১৪,৭৭,৭৯৯ জন। পর পর ৬ দিন এই সংখ্যা ২০ লক্ষের কম। গত ২৪ ঘন্টায় সক্রিয় চিকিৎসাধীনের সংখ্যা কমেছে ৭৭,৪৪৯ জন। দেশে সংক্রমিতের হার ৫.১৩ শতাংশ। পর পর ২৪ দিন নতুন করে সংক্রমিতের থেকে সুস্থ হয়ে ওঠার সংখ্যা বেশি। গত ২৪ ঘন্টায় ১,৮৯,২৩২ জন আরোগ্য লাভ করেছেন। দেশে এপর্যন্ত মোট ২,৬৯,৮৪,৭৮১ জন সুস্থ হয়ে উঠেছেন। জাতীয় আরোগ্য লাভের হার ৯৩.৬৭ শতাংশ।
গত ২৪ ঘন্টায় দেশে ২০,৩৬,৩১১ টি নমুনার পরীক্ষা করা হয়েছে। এপর্যন্ত দেশে ৩৬,৪৭,৪৬,৫২২ টি নমুনা পরীক্ষা করা হয়েছে। এক দিকে যেমন নমুনা পরীক্ষার সংখ্যা বেড়েছে, অন্যদিকে সংক্রমণের হার নিম্নমুখী। আজ এই হার ৫.৬২ শতাংশ। পর পর ১৩ দিন এই হার ১০ শতাংশের কম। সাপ্তাহিক সংক্রমণের হার ৬.৫৪ শতাংশ।
দেশে এ পর্যন্ত ২৩,১৩,২২,৪১৭ টি টিকার ডোজ দেওয়া হয়েছে। স্বাস্থ্যকর্মীদের মধ্যে ৯৯,৬৩,৭৯০ জন টিকার প্রথম ডোজ এবং ৬৮,৫৫,২৬১ জন টিকার দ্বিতীয় ডোজ পেয়েছেন। প্রথম সারির করোনা যোদ্ধাদের মধ্যে ১,৬১,৬৫,৩৪২ জন প্রথম ডোজ এবং ৮৬,৬২,৮৫৯ জন দ্বিতীয় ডোজ পেয়েছেন। ১৮-৪৪ বছর নাগরিকদের মধ্যে প্রথম ডোজ পেয়েছেন ২,৭৭,৩৯,৫৪৫ জন এবং দ্বিতীয় ডোজ পেয়েছেন ১,৬১,২৫৩ জন। ৪৫-৬০ বছর বয়সী নাগরিকদের মধ্যে প্রথম ডোজ পেয়েছেন ৭,০৭,১৫,৫৮০ জন। আর দ্বিতীয় ডোজ পেয়েছেন ১,১২,৯৯,৩৩২ জন। যাঁদের বয়স ৬০এর ওপরে তাঁদের মধ্যে ৬,০৫,৫৪,২৪৫ জন প্রথম ডোজ এবং ১,৯২,০৫,২১০ জন দ্বিতীয় ডোজ পেয়েছেন।
CG/CB/SFS
(Visitor Counter : 229
সড়কপরিবহণওমহাসড়কমন্ত্রক
বিএস-সিক্স যানবাহনেপ্রয়োজনীয় যন্ত্রাংশ ব্যবহার সংক্রান্ত বিজ্ঞপ্তি
নয়াদিল্লি, ২৩ আগস্ট ২০২২
সড়ক পরিবহণ ও মহাসড়ক মন্ত্রক ১১ আগস্টভারত স্টেজ-সিক্স পেট্রোলচালিত যানবাহনে ও ৩.৫ টন কম ওজনের ভারত স্টেজ-সিক্স ডিজেলচালিতযানবাহনে সিএনজি এবং এলপিজি কিট ব্যবহারের ক্ষেত্রে কি কি করতে হবে তা এক বিজ্ঞপ্তিতেজানিয়েছে। বর্তমানে বিএস-ফোর পর্যায়ের গাড়িগুলিতে মোটর ভেহিকেলস আইন অনুযায়ী প্রয়োজনীয়পরিবর্তন করে সিএনজি এবং এলপিজি কিট ব্যবহার করা যায়। বিএস-সিক্স-এর জন্য এ সংক্রান্তগেজেট বিজ্ঞপ্তিটি দেখতে নিচের লিঙ্কে ক্লিক করুন -
https://static.pib.gov.in/WriteReadData/specificdocs/documents/2022/aug/doc202282394601.pdf
(PG/CB/DM
শ্রমওকর্মসংস্থানমন্ত্রক
প্রধানমন্ত্রী রোজগার প্রোৎসাহন যোজনার মাধ্যমে নতুন কর্মসংস্থান সৃষ্টি
নতুন দিল্লি, ১০ মার্চ, ২০২১
ভারত সরকার কর্মসংস্থানের লক্ষ্যে ২০১৬ সাল থেকে প্রধানমন্ত্রী রোজগার প্রোৎসাহন যোজনা শুরু করেছে। এর লক্ষ্য প্রথাগত কর্মশক্তি তৈরি করা। এই প্রকল্পের মাধ্যমে ভারত সরকার ১২ শতাংশ হারে এমপ্লয়িজ প্রভিডেন্ট ফান্ড এবং পেনশন স্কিমে অর্থ দিচ্ছে। তিন বছরের জন্য সুবিধাভোগীরা এই প্রকল্পে সুযোগ পাচ্ছেন। সুবিধাভোগীরা গত ৩১ মার্চ ২০১৯ সাল পর্যন্ত তাদের নাম নথিভুক্ত করতে পেরেছেন। চলতি বছরের ৩ মার্চ পর্যন্ত এই প্রকল্পে ১.২২ লক্ষ প্রতিষ্ঠানের মাধ্যমে ১.২১ কোটি সুবিধাভোগী অন্তর্ভুক্ত হয়েছেন।
আত্মনির্ভর ভারত রোজগার যোজনা ২০২০ সালের ১ অক্টোবর সূচনা হয়েছে। এটির মাধ্যমেও নতুন কর্মসংস্থানের সুযোগ সৃষ্টি হয়েছে।
এছাড়াও সরকার প্রধানমন্ত্রী গরিব কল্যাণ যোজনার মাধ্যমে নিয়োগকর্তা এবং কর্মচারী উভয় ক্ষেত্রেই এমপ্লয়মেন্ট প্রভিডেন্ট ফান্ডে ১২ শতাংশ হারে অর্থসংস্থানের ব্যবস্থা করেছে।
আজ রাজ্যসভায় এক লিখিত প্রশ্নের উত্তরে শ্রম ও কর্মসংস্থান মন্ত্রকের রাষ্ট্রমন্ত্রী সন্তোষ কুমার গাংগুয়ার এই তথ্য জানিয়েছেন।
প্রতিরক্ষামন্ত্রক
ভারতীয় সেনাবাহিনীতে দেশীয় প্রযুক্তিতে নির্মিত সেতু ব্যবস্থাপনার সূচনা
নতুন দিল্লী, ৩০শে ডিসেম্বর, ২০২০
আত্মনির্ভর ভারত গঠন প্রচেষ্টার অঙ্গ হিসাবে এবং প্রতিরক্ষা গবেষণা ও উন্নয়ন সংস্থা এবং বেসরকারী শিল্প সংস্থার সমন্বয়ে নির্মিত তিনটি ১০ মিটারের সেতু ভারতীয় সেনাবাহিনীর হাতে তুলে দেওয়া হয়েছে। গতকাল লার্সেন এন্ড ট্যুবরোর তালেগাওঁ কারখানায় এই সেতুগুলি সেনাবাহিনীর হাতে আনুষ্ঠানিক ভাবে তুলে দেওয়া হয়।
যেকোনো অভিযানে ভারতীয় সেনাবাহিনীর শূন্যস্থান পূরণ করে দ্রুত চলাচলের ক্ষেত্রে এই সরঞ্জাম বিশেষ সহায়ক হবে এবং গুরুত্বপূর্ণ ভূমিকা পালন করবে।
দেশীয় প্রযুক্তিতে নির্মিত এবং নক্সা করা এই সেতু সময়মতন ভারতীয় সেনাবাহিনীর হাতে আসায়,প্রতিরক্ষা ক্ষেত্রে বিদেশে নির্মিত সরঞ্জাম ব্যবহার থেকে এক কদম সরে যাওয়া সম্ভব হলো। সরকারের' মেক ইন ইন্ডিয়া ' উদ্যোগকে সফলভাবে কার্যকর করতে সংশ্লিষ্ট সব পক্ষই দৃঢ় ভূমিকা পালন করে। ভারতীয় সেনাবাহিনীর প্রতিরক্ষা সরঞ্জামের চাহিদা মেটানো এবং আত্মনির্ভরতা ও সক্ষমতা নিশ্চিত করাই এই উদ্যোগের মূল লক্ষ্য।